ประกาศกรมสรรพสามิตประกาศกรมสรรพสามิตเรื่องกำหนดหลักเกณฑ์ วิธีการ เงื่อนไข และระยะเวลาในการนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพ[๑] อาศัยอำนาจตามความในมาตรา ๑๙ (๖) แห่งพระราชบัญญัติภาษีสรรพสามิตพ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๕) พ.ศ. ๒๕๔๕และมาตรา ๓๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ.๒๕๕๐ อธิบดีกรมสรรพสามิตจึงออกประกาศกำหนดให้รถยนต์เป็นสินค้าที่สามารถนำออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในระหว่างขั้นตอนการผลิตหรือขั้นตอนการจำหน่ายได้โดยปฏิบัติตามหลักเกณฑ์ วิธีการ เงื่อนไข และระยะเวลา ดังต่อไปนี้ข้อ ๑ โรงอุตสาหกรรมและคลังสินค้าทัณฑ์บนตามประกาศนี้มิให้หมายความรวมถึงคลังสินค้าทัณฑ์บนตามกฎหมายว่าด้วยศุลกากรโรงอุตสาหกรรมหรือคลังสินค้าทัณฑ์บนที่ตั้งอยู่ในเขตปลอดอากรหรือเขตอุตสาหกรรมส่งออกข้อ ๒ ผู้ประกอบอุตสาหกรรมที่ประสงค์จะนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในระหว่างขั้นตอนการผลิตหรือขั้นตอนการจำหน่ายให้ยื่นคำขออนุญาตโดยตรงหรือผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp:// ต่อสรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่แล้วแต่กรณี ก่อนนำรถยนต์ออกไปจากโรงอุตสาหกรรมหรือคลังสินค้าทัณฑ์บนตามแบบ ทภ.๐๒-๐๑ท้ายประกาศนี้ข้อ ๓ เมื่อเจ้าพนักงานสรรพสามิตได้ตรวจสอบคำขอรวมทั้งเอกสารและหลักฐานต่างๆ แล้ว เห็นว่าถูกต้อง ให้เสนอสรรพสามิตพื้นที่เพื่อพิจารณาอนุญาตต่อไปในกรณีที่เห็นสมควรสรรพสามิตพื้นที่อาจสั่งให้เจ้าพนักงานสรรพสามิตไปตรวจสอบรถยนต์ที่ผู้ประกอบอุตสาหกรรมประสงค์จะนำออกไปทดสอบประสิทธิภาพด้วยก็ได้เมื่อสรรพสามิตพื้นที่ได้พิจารณาและเห็นควรอนุญาตให้ผู้ประกอบอุตสาหกรรมนำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพได้ก็ให้ออกใบอนุญาตตามแบบ ทภ.๐๒-๐๒ ท้ายประกาศนี้ข้อ ๔ ให้ผู้ประกอบอุตสาหกรรมนำรถยนต์ออกไปทดสอบประสิทธิภาพในระหว่างขั้นตอนการผลิตหรือขั้นตอนการจำหน่ายได้ครั้งละไม่เกิน๓๐ วันรถยนต์คันที่ได้รับอนุญาตให้นำออกไปทดสอบประสิทธิภาพมาแล้วหากผู้ประกอบอุตสาหกรรมมีความประสงค์จะนำออกไปทดสอบประสิทธิภาพในครั้งต่อไปให้ยื่นคำขออนุญาตโดยให้นำข้อ ๒ และข้อ ๓ มาใช้บังคับโดยอนุโลม ทั้งนี้ จำนวนวันที่ขอและจำนวนวันที่อนุญาตเมื่อรวมกับจำนวนวันที่เคยได้รับอนุญาตแล้วจะต้องไม่เกิน ๓๐ วันข้อ ๕ ให้ผู้ประกอบอุตสาหกรรมนำใบอนุญาตแบบทภ.๐๒-๐๒ กำกับไปกับรถยนต์ที่ได้รับอนุญาต ให้นำออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพด้วยและให้จัดทำป้ายที่มีขนาดความกว้างไม่น้อยกว่า ๒๐ เซนติเมตร ความยาวไม่น้อยกว่า ๓๐เซนติเมตร ซึ่งมีข้อความว่า อยู่ระหว่างการทดสอบ โดยใช้ตัวอักษรสีส้มขนาดไม่น้อยกว่า ๑.๕ เซนติเมตร บนพื้นสีขาว แสดงไว้ที่กระจกบังลมหน้าของรถยนต์ที่นำออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในบริเวณที่สามารถมองเห็นได้ชัดเจนตลอดเวลาเพื่อให้เจ้าพนักงานสรรพสามิตสามารถตรวจสอบได้ข้อ ๖ ผู้ประกอบอุตสาหกรรมต้องนำรถยนต์กลับเข้าโรงอุตสาหกรรมหรือคลังสินค้าทัณฑ์บนแล้วแต่กรณี ภายในระยะเวลาที่ระบุไว้ในใบอนุญาตในกรณีมีเหตุจำเป็นจนไม่สามารถนำรถยนต์กลับเข้าโรงอุตสาหกรรมหรือคลังสินค้าทัณฑ์บนภายในระยะเวลาที่กำหนดไว้ในใบอนุญาตผู้ประกอบอุตสาหกรรมอาจขอขยายระยะเวลาการนำรถยนต์กลับเข้าโรงอุตสาหกรรมหรือคลังสินค้าทัณฑ์บนได้โดยให้แจ้งเป็นหนังสือชี้แจงเหตุผลและความจำเป็นต่อสรรพสามิตพื้นที่ผู้ออกใบอนุญาตก่อนครบกำหนดระยะเวลาที่ได้รับอนุญาตไว้และเมื่อสรรพสามิตพื้นที่ได้พิจารณาเหตุผลความจำเป็นและเห็นควรอนุญาตก็ให้ออกหนังสืออนุญาตขยายระยะเวลาออกไปตามที่เห็นสมควร แต่ทั้งนี้เมื่อรวมระยะเวลาทั้งหมดแล้วต้องไม่เกิน๖๐ วันในกรณีที่สรรพสามิตพื้นที่พิจารณาไม่ขยายระยะเวลาให้ตามวรรคสองผู้ประกอบอุตสาหกรรมต้องนำรถยนต์กลับเข้าโรงอุตสาหกรรมหรือคลังสินค้าทัณฑ์บนแล้วแต่กรณี ตามกำหนดระยะเวลาที่ระบุไว้ ในใบอนุญาตข้อ ๗ ในกรณีที่ผู้ประกอบอุตสาหกรรมได้นำรถยนต์ที่นำออกไปทดสอบประสิทธิภาพกลับเข้าโรงอุตสาหกรรมหรือคลังสินค้าทัณฑ์บนให้มีหนังสือแจ้งสรรพสามิตพื้นที่ผู้ออกใบอนุญาตทราบทันทีที่นำรถยนต์กลับถึงโรงอุตสาหกรรมหรือคลังสินค้าทัณฑ์บนแล้วแต่กรณีเมื่อสรรพสามิตพื้นที่ได้รับแจ้งจากผู้ประกอบอุตสาหกรรมว่าได้นำรถยนต์กลับเข้าโรงอุตสาหกรรมหรือคลังสินค้าทัณฑ์บนให้สรรพสามิตพื้นที่แจ้งให้เจ้าพนักงานสรรพสามิต สำนักงานสรรพสามิตพื้นที่ไปตรวจสอบรถยนต์ ณ โรงอุตสาหกรรมหรือคลังสินค้าทัณฑ์บน ประกอบด้วย(๑) เจ้าพนักงานสรรพสามิต ผู้ดำรงตำแหน่งหัวหน้าฝ่ายบริหารการจัดเก็บภาษีหรือผู้แทน(๒) เจ้าพนักงานสรรพสามิต ผู้ดำรงตำแหน่งอื่นนอกจาก (๑)ข้อ ๘ ให้เจ้าพนักงานสรรพสามิตตามข้อ ๗ไปตรวจสอบรถยนต์ที่นำกลับเข้าโรงอุตสาหกรรมหรือคลังสินค้าทัณฑ์บนในวันทำการวันแรกถัดจากวันที่ได้รับแจ้งจากผู้ประกอบอุตสาหกรรมตามข้อ ๗ วรรคหนึ่งและให้จัดทำรายงานการตรวจสอบรถยนต์ตามแบบ ทภ.๐๒-๐๓ ท้ายประกาศนี้ข้อ ๙ ผู้ประกอบอุตสาหกรรมที่ประสงค์นำรถยนต์ออกไปจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพต้องจัดให้มีการประกันภัยเพื่อคุ้มครองความเสียหายที่อาจจะเกิดขึ้นกับทรัพย์สินและบุคคลภายนอกด้วยข้อ ๑๐ ในกรณีที่ผู้ประกอบอุตสาหกรรมไม่นำรถยนต์ที่นำออกไปทดสอบประสิทธิภาพกลับเข้าโรงอุตสาหกรรมหรือคลังสินค้าทัณฑ์บนแล้วแต่กรณี ภายในระยะเวลาที่ได้รับอนุญาตหรือไม่ปฏิบัติตามหลักเกณฑ์ วิธีการเงื่อนไข และระยะเวลาที่กำหนดตามประกาศนี้ให้มีหน้าที่ชำระภาษีสรรพสามิตพร้อมเบี้ยปรับและเงินเพิ่มสำหรับรถยนต์คันนั้นนับแต่วันที่ความรับผิดในอันจะต้องเสียภาษีเกิดขึ้นข้อ ๑๑ ประกาศนี้ให้ใช้บังคับตั้งแต่วันประกาศเป็นต้นไปประกาศณ วันที่ ๑๖ กันยายน พ.ศ. ๒๕๕๘สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขอนำรถยนต์ออกจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในระหว่างขั้นตอนการผลิตหรือขั้นตอนการจำหน่ายตามมาตรา๑๙ (๖) แห่งพระราชบัญญัติภาษีสรรพสามิตพ.ศ. ๒๕๒๗ (ทภ. ๐๒-๐๑)๒. ใบอนุญาตให้นำรถยนต์ออกจากโรงอุตสาหกรรมหรือคลังสินค้าทัณฑ์บนเพื่อทดสอบประสิทธิภาพในระหว่างขั้นตอนการผลิตหรือขั้นตอนการจำหน่ายตามมาตรา๑๙ (๖) แห่งพระราชบัญญัติภาษีสรรพสามิต พ.ศ. ๒๕๒๗ (ทภ. ๐๒-๐๒)๓. แบบรายงานการตรวจสอบรถยนต์หลังจากการนำรถยนต์ที่นำออกไปทดสอบประสิทธิภาพกลับเข้าโรงอุตสาหกรรมหรือคลังสินค้าทัณฑ์บน(ทภ. ๐๒-๐๓)(ดูข้อมูลจากภาพกฎหมาย)ปริยานุช/กัญฑรัตน์/จัดทำ๑๒ พฤศจิกายน๒๕๕๘/ตรวจ๑๒ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๑๘ ง/หน้า ๕๔/๕ พฤศจิกายน ๒๕๕๘